Euroopa Liidu Teataja L 036 , 13/02/1971 Lk 0014 - 0016

Soomekeelne eriväljaanne: Peatükk 11 Köide 1 Lk 0122

Taanikeelne eriväljaanne: Seeria I Peatükk 1971(I) Lk 0065

Rootsikeelne eriväljaanne: Peatükk 11 Köide 1 Lk 0122

Ingliskeelne eriväljaanne: Seeria I Peatükk 1971(I) Lk 0071

Kreekakeelne eriväljaanne: Peatükk 11 Köide 2 Lk 0059

Hispaaniakeelne eriväljaanne: Peatükk 11 Köide 1 Lk 0129

Portugalikeelne eriväljaanne Peatükk 11 Köide 1 Lk 0129



Nõukogu direktiiv, 1. veebruar 1971, avalik-õiguslike või eraõiguslike ostjatega tehtavate lühiajaliste tehingute (poliitiline risk) garanteerimist käsitlevate põhisätete ühtlustamise kohta (71/86/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: ekspordikrediidil on tähtis osa rahvusvahelises kaubanduses ning see on oluline kaubanduspoliitiline vahend; liikmesriikides kehtivad ekspordikrediidikindlustuse süsteemid võivad põhjustada moonutusi ühenduse ettevõtjate vahelises konkurentsis kolmandate riikide turgudel; ekspordikrediidikindlustuse süsteemide ühtlustamine võib hõlbustada erinevate liikmesriikide ettevõtjate koostööd; olenevalt tehingu tüübist võib ühtlustamise saavutada kas ühiste poliiside või konkurentsi põhielementidega seotud ühissätete abil; praegu on lühiajaliste garanteeritud tehingute protsent ekspordist üldiselt väiksem kui keskmise tähtajaga tehingute osa; lisaks on tegemist sektoriga, kus tegutsevad eraõiguslikud krediidikindlustusseltsid, ning seetõttu oleks asjakohane piirduda üksnes poliitilisi riske hõlmava ühtlustamisega; seetõttu oleks asjakohane ühise poliisi koostamise idee tagasi lükata ja piirduda ainult nende elementide ühtlustamisega, mis konkurentsi puhul on põhilised, ON VASTU VÕTNUD KÄESOLEVA DIREKTIIVI: Artikkel 1 Kui nõukogu 27. oktoobri 1970. aasta direktiivide 70/509/EMÜ ja 70/510/EMÜ [1] D lisast ei tulene teisiti, võtavad liikmesriigid kooskõlas õigusnormidega meetmed, mis võivad olla vajalikud käesoleva direktiivi lühiajalisi tehinguid käsitlevate ühtlustatud lisade jõustamiseks. Artikkel 2 Liikmesriigid kannavad hoolt, et riigi nimel või toetusel garantiid väljastavad krediidikindlustusorganisatsioonid garanteerivad ühtlustatud sätete reguleerimisalasse kuuluvad tehingud vastavalt nende sätetega ettenähtud tingimustele ja nõukogu poolt vastuvõetud erieeskirjadele. Artikkel 3 1. Olenemata kasutatud poliisi tüübist, kohaldatakse ühtlustatud sätteid selliste tehingute suhtes, mis: - hõlmavad vähem kui 24kuulist krediidiriski või krediidiriski ja garanteeritud tootmisriski, mille kumulatiivne kestus on vähem kui 24 kuud; tootmisriski kestus peab siiski olema vähem kui 12 kuud, - on tehtud avalik-õigusliku või eraõigusliku ostjaga, - põhinevad tarnijakrediidil. 2. Käesoleva direktiiviga ühtlustatud sätted käsitlevad ainult poliitiliste riskide suhtes kohaldatavat garantiid. 3. Kohaldatakse vastavalt direktiivi 70/509/EMÜ artiklis 3 ja direktiivi 70/510/EMÜ artiklis 4 sisalduvaid mõisteid "avalik-õiguslik ostja" ja "eraõiguslik ostja". Artikkel 4 Komisjon võib käesoleva direktiivi ühtse kohaldamisega seotud probleemide üle nõu pidada direktiivi 70/509/EMÜ artikli 4 kohaselt asutatud ekspordikrediidikindlustuse nõuandekomiteega. Artikkel 5 Käesolev direktiiv on adresseeritud liikmesriikidele. Brüssel, 1. veebruar 1971 Nõukogu nimel eesistuja M. Schumann [1] EÜT L 254, 23.11.1970, lk 1 ja 26. -------------------------------------------------- LISA AVALIK-ÕIGUSLIKE VÕI ERAÕIGUSLIKE OSTJATEGA SOORITATAVATE LÜHIAJALISTE TEHINGUTE (POLIITILINE RISK) GARANTEERIMIST KÄSITLEVAD ÜHTLUSTATUD SÄTTED Artikkel 1 Krediidiriski mõiste Poliisis märgitava mõiste puhul ei tohi kindlustusnõude ooteaeg olla lühem kui kuus kuud. Artikkel 2 Kindlustusjuhtumite loetelu Põhiloetelu hõlmab avalik-õiguslike ja eraõiguslike ostjatega keskmise tähtajaga ja pikaajalisi tehinguid käsitleva ühise poliisi artiklis 3 sätestatud juhtumeid C–H, viimane kaasa arvatud, ja avalik-õiguslike ostjate puhul ka avalik-õiguslike ostjatega keskmise tähtajaga ja pikaajalisi tehinguid käsitleva ühise poliisi artikli 3 juhtumit B. Krediidikindlustusorganisatsioon võib põhiloetelu siiski muuta, tingimusel et selline muudatus ei põhjusta kindlustuskatte laienemist eespool nimetatud loeteluga ettenähtust väljapoole. Artikkel 3 Garantii ulatus Garantiid kohaldatakse kindlustatule tasumisele kuuluva peanõude summa ja intresside suhtes, viivised, trahvid ja võlgniku poolt makstavad kahjutasud välja arvatud. Artikkel 4 Garanteeritud osa Kindlustatu vastutab ise osa eest, mida ei garanteeri krediidikindlustusorganisatsioon. Artikkel 5 Hüvitamise üldpõhimõtted Tuleb järgida järgmisi põhimõtteid: a) kindlustatult nõutakse garanteeritud tehingu sooritamisel kogu asjakohast hoolt, oskust ja ettevaatust; see nõue kehtib võrdselt nii tema esindajate, lepinguosaliste kui alltöövõtjate puhul; b) kindlustatu vastutab vajalike lubade saamise ja õiguslike formaalsuste (kaasa arvatud kohustused, mis lasuvad kuni lepingu jõustumiseni võlgnikul) täitmise eest; c) kehtetuid võlanõudeid ei hüvitata. Artikkel 6 Saadud maksete ja kindlustuste realiseerimistulu assigneerimise põhimõtted Poliisis sisalduvad kirjendamiseeskirjad tagavad, et kindlustatu poolt saadud mis tahes makseid või sissenõudmisi ei assigneerita garanteerimata võlanõueteks, eelistades neid garanteeritud võlanõuetele. Artikkel 7 Sissenõudmise üldised põhimõtted Poliisis järgitakse põhimõtet, et sissenõutud summad jagatakse krediidikindlustusorganisatsiooni ja kindlustatu vahel. --------------------------------------------------